BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 128
z 29. januára 2007

k návrhu na zmenu uznesenia Bezpečnostnej rady Slovenskej republiky č. 115 z 11. októbra 2006

Číslo materiálu:	ÚV-1753/2007-KBR	
Predkladateľ:	predseda Bezpečnostnej rady SR	

Bezpečnostná rada 

I. mení

	bod II. uznesenia Bezpečnostnej rady Slovenskej republiky č. 115 z 11. októbra 2006 nasledovne:

II. ukladá 

predsedovi Bezpečnostnej rady SR

a)	predložiť na rokovanie Bezpečnostnej rady Slovenskej republiky „Zámer ďalšieho rozvoja a výstavby bezpečnostného systému Slovenskej republiky do roku 2010“
Termín: do 31. marca 2007

b)	pre spracovanie „Zámeru ďalšieho rozvoja a výstavby bezpečnostného systému Slovenskej republiky do roku 2010“ vytvoriť pracovnú skupinu pod vedením tajomníka Bezpečnostnej rady Slovenskej republiky zloženú zo zástupcov ministerstiev, ostatných ústredných orgánov štátnej správy, ďalších štátnych orgánov, vybraných zástupcov verejnej správy na stupni kraja, expertov delegovaných parlamentnými politickými stranami, vybraných expertov akademickej obce a predsedu pracovnej skupiny na vypracovanie „Národného programu pre ochranu a obranu kritickej infraštruktúry v Slovenskej republike“.
Termín: ihneď
2

		tajomníkovi Bezpečnostnej rady SR

dopracovať návrh uznesenia vlády SR k „Návrhu plánu práce Bezpečnostnej rady Slovenskej republiky na rok 2007“ o úlohu pre členov vlády SR a vedúcich ostatných ústredných orgánov štátnej správy k zabezpečeniu spolupráce s pracovnou skupinou vytvorenou na vypracovanie „Zámeru ďalšieho rozvoja a výstavby bezpečnostného systému Slovenskej republiky do roku 2010“
Termín: ihneď